Tule sydänten seimehen, Herra
Tupa täynnä on tuoksua kuusen
 ja tuiketta kynttiläin.
 Soi riemukas juhlavirsi
 läpi sydänten syttyväin.

 Tupa täynnä on hymyä huulten
 ja silmien riemua.
 Nyt soipi kuin kedolla ennen
 pyhä viesti, oi kuunnelkaa.

 Tule sydänten seimehen, Herra,
 tule tupahan pieneenkin,
 kuin ilmestyit lapsena kerran
 sinä seimehen Betlehemin.

 Tule siunaten vanhusta, lasta,
 tule valoksi pimentohon,
 oi silloin, oi silloinpa vasta
 ilo joulumme oikea on.

Joulupukki, 1933.

Immi Hellén